TÁNCLÁZADÁS | Barátság Kulturális Központ - Százhalombatta
TÁNCLÁZADÁS
„A tánc a lélek érzéseit a test mozdulataival fejezi ki és méltó arra, hogy a zenéhez és a költészethez hasonló szerepet töltsön be." (Cezare Negri)
Időpont: 2018. április 29. vasárnap, 15:00
táncLÁZadás 2018
A táncLÁZadás a TÁNC VILÁGNAPJA alkalmából kerül megrendezésre Százhalombattán a Barátság Kulturális Központba, ahol lehetőségük van helyi csoportoknak is, hogy bemutathassák tudásukat és belepillantsanak a színház különleges világába.
A táncLÁZadás nem csak egy tánc show, igazi színházi élmény, két felvonásból álló előadás, amatőr és profi fellépőkkel, közel 100 táncossal, énekesekkel, artistákkal,vetítéssel profi hang és fénytechnikával.Közönségünket idén is számtalan izgalomban, látványban és élményben szeretnénk részesíteni. Az előadásunkban a JP Dance Company növendékei, helyi csoportok, profi énekesek és táncosok lépnek fel, akik érzéseiket és a darab történetét tánccal és énekkel fejezik ki.
Légy részese és ne maradj le egy szívmelengető, izgalmas és felejthetetlen estéről!
“ Csapatommal együtt megalkottunk egy olyan előadást, melyben több tánccsoport más és más stílusban megtalálhatta helyét. Hiszem, hogy a táncok sokszínűségével és egy általunk megalkotott és kitalált történettel nézőinknek egy olyan előadásban lehet részük, melyben mindenki megtalálhatja önmagát. Célom, hogy közönségünk igazi színházi élményben részesüljön.”
Papp János JP koreográfus-rendező
Időpont: 2018. 04.29.- 15:00, 19:00
Érdeklődj elérhetőségeinken:
dancecompany.jp@gmail.com
06-30-991-7453 Gódorné Kopándi Anita